Publication: Magyar Közlöny
Issue: MK-2010-75 (Year: 2010, Number: 75)
Era: contemporary
Section: „24. melléklet a 152/2009. (XI. 12.) FVM rendelethez
Paragraph Index: 543

16. cikkének megfelelõen írásbeli nyilatkozattal kell ellátni. Ezt a nyilatkozatot a kerámiatárgy gyártójának vagy az Európai Unióban székhellyel rendelkezõ eladónak kell kiállítania, és tartalmaznia kell az ezen elõírás D részben meghatározott adatokat. 2. A gyártónak vagy az Európai Unióba importálónak az ellenõrzõ hatóságok kérésére rendelkezésre kell bocsátania a megfelelõ dokumentációt annak igazolására, hogy a kerámiatárgyak megfelelnek az ólom és kadmium kioldódás II. fejezetben meghatározott határértékének. A dokumentációnak tartalmaznia kell az elvégzett vizsgálat eredményeit, a vizsgálat körülményeit, valamint a vizsgálatot elvégzõ laboratórium nevét és címét. B rész Alapszabályok az ólom és kadmium kioldódás meghatározására 1. Vizsgáló oldat (szimuláló oldószer) 4%-os (V/V) ecetsav frissen készített vizes oldata. 2. Vizsgálati körülmények 2.1. A vizsgálatot 22  2 °C hõmérsékleten 24  0,5 órás idõtartamon keresztül kell végezni. 2.2. Ha csupán az ólom kioldódást kell meghatározni, akkor a vizsgálandó tárgyat egy alkalmas anyaggal lefedjük, és a laboratóriumban szokásos megvilágítási feltételek mellett tartjuk. Ha a kadmium- és ólom vagy a kadmium kioldódást kell meghatározni, akkor a mintát úgy kell lefedni, hogy a vizsgálandó felület teljes sötétségben maradjon. 3. Megtöltés 3.1. Megtölthetõ edények Az edényt 4%-os ecetsavval legfeljebb 1 mm-rel a túlfolyási pont alatti szintig kell megtölteni. A lapos vagy enyhe lejtésû peremmel rendelkezõ edényeknél a folyadékszint és a túlfolyási pont közötti távolság legfeljebb 6 mm lehet, a ferde szegély mentén mérve. 3.2. Nem megtölthetõ edények A tárgyaknak azt a felületét, amelynek nem az a rendeltetése, hogy élelmiszerekkel érintkezzen, megfelelõ védõréteggel kell ellátni, amely ellenáll a 4%-os ecetsavnak. Azután a tárgyat olyan módon kell belemeríteni egy meghatározott mennyiségû ecetsavat tartalmazó tartályba, hogy a tárgy felületének az élelmiszerekkel rendeltetésszerûen érintkezésbe kerülõ részét teljesen lepje el a vizsgáló oldat. 4. A felület meghatározása Az 1. kategóriábatartozó tárgyak felülete azonosa 3. pontban leírt töltési körülmények betartásávalbetöltött folyadék szabad felülete által alkotott meniszkuszfelülettel. C rész Vizsgálati módszerek az ólom és kadmium kioldódás meghatározására 1. Cél és alkalmazási terület A módszerrel meghatározható az egyedi ólom, illetve kadmium kioldódás. 2. Alapelv Az egyedi ólom-, illetve kadmium kioldódás meghatározását olyan mûszeres vizsgálati módszerrel kell elvégezni, amely eleget tesz a 4. pontban megállapított teljesítmény-jellemzõknek. 3. Reagensek Ahol nincs külön megjelölve, minden reagensnek analitikai minõségûnek kell lennie. Víz alatt mindig desztillált vizet vagy ezzel megegyezõ minõségû vizet kell érteni. 3.1. 4%-os (V/V) ecetsav vizes oldata. 40 ml jégecetet oldjunk fel vízben, majd töltsük fel 1000 ml-re. 3.2. Törzsoldatok Olyan összehasonlító oldatokat kell készíteni, amelyek a 3.1. pont szerinti 4%-os ecetsavban 1000 mg ólmot, illetve legalább 500 mg kadmiumot tartalmaznak literenként. 4. A mûszeres vizsgálati módszer teljesítményjellemzõi 4.1. Az ólomra és kadmiumra vonatkozó kimutathatósági határ legfeljebb: – 0,1 mg/liter, ólom esetében, – 0,01 mg/liter, kadmium esetében. A kimutathatósági határ az elem azon koncentrációja a 3.1. pont szerinti 4%-os ecetsavoldatban, ami a készülék háttérzajának kétszeresével egyenlõ jelet ad. 4.2. Az ólomra és kadmiumra vonatkozó meghatározási határ legfeljebb: – 0,2 mg/liter, ólom esetében, – 0,02 mg/liter, kadmium esetében. 4.3. Visszanyerés A 3.1. pontban szerinti 4%-os ecetsavoldathoz hozzáadott ólom és kadmium visszanyerésének a hozzáadott mennyiség 80–120%-ának kell lennie. 4.4. Különleges elõírások A használt mûszeres vizsgálati módszernek mátrix- és spektrális interferenciáktól mentesnek kell lennie. 5. Módszer 5.1. A minta elõkészítése A mintának tisztának, zsírtól és a vizsgálatot befolyásoló egyéb anyagoktól mentesnek kell lennie. Mossuk le a mintát folyékony háztartási mosószerrel 40 °C körüli hõmérsékleten. Öblítsük le a mintát elõször csapvízzel, majd desztillált vízzel vagy ezzel azonos minõségû vízzel. Csurgassuk le és szárítsuk meg, hogy ne legyen foltos. Megtisztítás után ne érjünk a vizsgálandó felülethez. 5.2. Az ólom, illetve kadmium meghatározása – Az így elõkészített mintát a B részben megállapított feltételek szerint vizsgáljuk meg. – Az ólom, illetve kadmium meghatározására szolgáló kísérleti oldat kivétele elõtt az oldat mintatartalmát olyan megfelelõ módszerrel homogenizáljuk, amellyel elkerüljük az oldatveszteséget és a vizsgálandó felület felhorzsolását. – Végezzünk vakpróbát a mérési sorozatokhoz használt reagensekkel. – Megfelelõ körülmények között végezzük el az ólom-, illetve kadmium tartalom meghatározását. D rész Megfelelõségi nyilatkozat Az A rész III. fejezet 1. pont szerinti nyilatkozat a következõket tartalmazza: 1. a kész kerámiatárgyat gyártó vállalat és az importáló neve és címe, 2. a kerámiatárgy megnevezése, 3. a nyilatkozat dátuma, 4. igazolás arról, hogy a kerámiatárgy megfelel ezen elõírás és az 1935/2004/EK rendelet vonatkozó követelményeinek. Az írásbeli nyilatkozatnak lehetõvé kell tennie azoknak a tárgyaknak a könnyû azonosítását, amelyekre kiállították, és meg kell újítani a nyilatkozatot, amennyiben a gyártásban történt alapvetõ változások az ólom és kadmium kioldódást is megváltoztatják.”

Source: https://magyarkozlony.hu/hivatalos-lapok/6e88543930012f4017e194fdbed93d75a10e2ff6/dokumentumok/62a7666ed130d853a1340962ad677f0c95dce77b/letoltes